XIOS_VITRINE: Αυγούστου 2011
Αναρτήθηκε από ΗΛΙΑΣ ΦΥΛΛΑΣ στις Τετάρτη, Αυγούστου 31, 2011
ΟΔΥΣΣΕΑΣ ΕΛΥΤΗΣ: Η ΜΑΡΙΝΑ ΤΩΝ ΒΡΑΧΩΝ
ΚΑΤΕΠΕΙΓΟΥΣΑ ΣΥΓΚΛΗΣΗ ΤΟΥ ΔΗΜΟΤΙΚΟΥ ΣΥΜΒΟΥΛΙΟΥ ΧΙΟΥ , ΑΥΡΙΟ ΠΕΜΤΗ 1η ΣΕΠΤΕΜΒΡΙΟΥ 2011
ΘΕΜΑ: Πρόσκληση σύγκλησης Δημοτικού Συμβουλίου, (άρθρο 67, παρ. 5 του Ν. 3852/2010)
Καλείστε να προσέλθετε στη δημόσια κατεπείγουσα συνεδρίαση του Δημοτικού Συμβουλίου, που θα διεξαχθεί στην αίθουσα της Περιφερειακής Ενότητας Χίου «Μιχ. Βουρνούς» την 1η του μηνός Σεπτεμβρίου του έτους 2011, ημέρα Πέμπτη και ώρα 20.30, για τη συζήτηση και λήψη απόφασης στο συνημμένο θέμα της ημερήσιας διάταξης.
Το κατεπείγον της συνεδρίασης έγκειται στο γεγονός ότι η 1η/9/2011 ορίζεται από το Π.Δ/γμα 75/2011, άρθρο 45, παρ. 4 ως καταληκτική ημερομηνία για την εκλογή των εκπροσώπων των Δήμων στην Περιφερειακή Ένωση Δήμων.
ΤΟΥ ΔΗΜΟΤΙΚΟΥ ΣΥΜΒΟΥΛΙΟΥ ΤΟΥ ΔΗΜΟΥ ΣΤΙΣ 01/09/2011.
ΠΟΥ ΕΠΙΣΥΝΑΠΤΕΤΑΙ ΣΤΗ ΜΕ ΑΡΙΘΜ. ΠΡΩΤ. 38559/2011 ΠΡΟΣΚΛΗΣΗ
Αρ. θέματος	Θέμα
1	Εκλογή εκπροσώπων του Δήμου Χίου στη Γενική Συνέλευση της Περιφερειακής Ένωσης Δήμων Β. Αιγαίου, (Π.Δ/γμα 75/2011, ΦΕΚ 182/τ.Α/22-8-2011).
ΞΕΚΙΝΟΥΝ ΤΑ "ΒΑΡΒΑΚΕΙΑ 2011" ΣΤΑ ΨΑΡΑ
Ξεκινούν στα Ψαρά οι εκδηλώσεις του πολιτιστικού πενθήμερου Βαρβάκεια 2011 με τα εγκαίνια έκθεσης βιβλίου στον χώρο του πρώην Δημοτικού Ξενώνα που θα διαρκέσει μέχρι την Κυριακή 4 Σεπτεμβρίου. Τις επόμενες μέρες θα πραγματοποιηθούν δυο θεατρικές παραστάσεις για μικρούς και μεγάλους (Παρασκευή και Πέμπτη): Παράσταση με παραδοσιακούς χορούς το Σάββατο ενώ τα φετινά Βαρβάκεια θα κλείσουν την Κυριακή με συναυλία του Π. Λύκου και της ορχήστρας του. Διοργανωτής των εκδηλώσεων είναι ο Μορφωτικός και Εξωραϊστικός Σύλλογος Ψαρών «Ο Κ. Κανάρης».
Αναρτήθηκε από ΗΛΙΑΣ ΦΥΛΛΑΣ στις Τρίτη, Αυγούστου 30, 2011
Η ΒΙΓΛΑ ΤΗΣ ΔΙΔΥΜΑΣ
ΝΕΝΗΤΑ ΑΓΙΟΣ ΓΙΩΡΓΗΣ
ΣΥΝΑΝΤΗΣΗ ΕΚΠΡΟΣΩΠΩΝ ΕΘΕΛΟΝΤΙΚΗΣ ΟΜΑΔΑΣ ΔΡΑΣΗΣ ΓΙΑ ΤΟ ΚΑΣΤΡΟ ΜΕ ΤΟΝ ΥΠΟΥΡΓΟ ΠΟΛΙΤΙΣΜΟΥ
Την 24η Αυγούστου 2011 τετραμελής αντιπροσωπεία της Εθελοντικής Ομάδας Δράσης «Το Κάστρο της Χίου: Ένας χαμένος Παράδεισος» πραγματοποίησε συνάντηση με τον Υπουργό Πολιτισμού, Παύλο Γερουλάνο και τους συνεργάτες του. Η συζήτηση που έγινε σε θετικό κλίμα επικεντρώθηκε στα παρακάτω θέματα: τη βελτίωση της προσβασιμότητας και της επισκεψιμότητας του μνημείου, την καθαριότητα και την ανάδειξή του. Εκ μέρους της ομάδας υπογραμμίστηκε ιδιαιτέρως η σημασία που έχει το εν λόγω Κάστρο για τον τουρισμό και τον πολιτισμό της Χίου, επισημάνθηκαν προβλήματα που αντιμετωπίζουν οι κάτοικοι και οι επισκέπτες του και τονίστηκε η ανάγκη για επισκευή και αποκατάσταση των τειχών, των προμαχώνων και των μνημείων που αυτό περικλείει, ιδιαιτέρως δε εκείνων που χρήζουν άμεσης φροντίδας. Επιπρόσθετα, κατατέθηκαν οι περίπου 3.000 υπογραφές που έχει συλλέξει μέχρι τώρα η ομάδα με αιτήματα που αφορούν το μνημείο αλλά και τον οικισμό. Αξίζει, μάλιστα, να σημειωθεί ότι τα μέλη της ομάδας δεν περιορίστηκαν σε θέματα που αφορούν μονάχα το Κάστρο αλλά αναφέρθηκαν και σε προβλήματα που αντιμετωπίζει ολόκληρο το νησί στους τομείς του πολιτισμού, του τουρισμού και των υποδομών ενώ επισήμαναν την ανάγκη για ανάδειξη και αύξηση της επισκεψιμότητας των μνημείων της Χίου γενικότερα. Και από τις δύο πλευρές – ομάδας και Υπουργείου- τονίστηκε η ανάγκη να είναι ανοιχτά τα μνημεία που έχουν αποκατασταθεί. Ο Υπουργός και οι συνεργάτες του έδωσαν έμφαση στην ευθύνη που φέρουν και στις δυνατότητες που διαθέτουν οι τοπικοί φορείς για την ανάδειξη και αναστήλωση του Κάστρου και τη βελτίωση των συνθηκών διαβίωσης στον οικισμό του. Ενθαρρυντικό υπήρξε το γεγονός ότι πρότειναν το σχεδιασμό κοινών δράσεων της ομάδας με την 3η Ε.Β.Α. και εγγυήθηκαν για την υποστήριξη αυτών εκ μέρους του Υπουργείου. Επιπλέον, δήλωσαν ότι θα φροντίσουν για την τοποθέτηση πινακίδων που θα παρέχουν πληροφορίες για το κάθε μνημείο και θα σηματοδοτούν διαδρομές. Τέλος, διαβεβαίωσαν τα μέλη της ομάδας ότι θα μεριμνούν για τακτικές αποψιλώσεις και καθαρισμούς στο μνημείο.
Αναρτήθηκε από ΗΛΙΑΣ ΦΥΛΛΑΣ στις Δευτέρα, Αυγούστου 29, 2011
ΣΧΕΔΙΟ ΚΑΙ ΖΩΓΡΑΦΙΚΗ ΑΠΟ ΤΟΝ ΣΥΛΛΟΓΟ ΣΙΦΙ - ΚΟΦΙΝΑ
Ξεκινούν την Πέμπτη 1 Σεπτεμβρίου 2011, στις 8.30 το βράδυ, τα καλλιτεχνικά εργαστήρια σχεδίου-ζωγραφικής, στην αίθουσα του Εξωραϊστικού- Εκπολιτιστικού και Αθλητικού Συλλόγου Σίφι- Κοφινά. Η αίθουσα βρίσκεται στο γήπεδο του Κοφινά, πίσω από Ναό του Αγ. Ματθαίου
Αναρτήθηκε από ΗΛΙΑΣ ΦΥΛΛΑΣ στις Κυριακή, Αυγούστου 28, 2011
ΗΜΕΡΙΔΑ ΣΤΑ ΑΓΙΑΣΜΑΤΑ
Ο Δήμος Χίου και η ΠΡΟΜΗΘΕΥΤΙΚΗ Α.Ε. σας προσκαλούν σε ημερίδα που θα πραγματοποιηθεί στην παραλία Αγιασμάτων, την Πέμπτη 1η Σεπτεμβρίου 2011, στις 18:30 το απόγευμα, στο πλαίσιο του στρατηγικού στόχου ανάπτυξης της περιοχής και των ιαματικών λουτρών.
Κύριος εισηγητής της ημερίδας θα είναι ο κ. Ζήσης Αγγελίδης, Δόκτωρ Υδρογεωλογίας ΑΠΘ, μέλος Δ.Σ. Παγκόσμιας Οργάνωσης Θερμαλισμού – Τουρισμού, με θέμα: «Βιώσιμη αειφόρος ανάπτυξη θερμαλισμού Αγιασμάτων».
Θα ακολουθήσει συζήτηση με τους τοπικούς φορείς και κατοίκους της περιοχής.
Αναρτήθηκε από ΗΛΙΑΣ ΦΥΛΛΑΣ στις Πέμπτη, Αυγούστου 25, 2011
ΤΕΤΑΡΤΗ 31 ΑΥΓΟΥΣΤΟΥ ΕΚΔΗΛΩΣΗ ΣΤΟ ΡΙΖΙΚΟ
Ομιλία για το Κάστρο (μέρος 1)
ΤΑ ΨΑΡΑ
ΑΓΙΑ ΔΥΝΑΜΗ ( ΑΓΙΑ ΘΕΟΔΟΣΙΑ) - ΠΑΡΑΛΙΑ
Αναρτήθηκε από ΗΛΙΑΣ ΦΥΛΛΑΣ στις Τετάρτη, Αυγούστου 24, 2011
ΤΑ ΑΦΡΟΔΙΣΙΑ ΤΗΣ ΧΙΟΥ -πανηγυρι στις 2 Σεπτεμβριου
Τα Αφροδίσια βρίσκονται 55 χλμ από την πόλη της Χίου και 13 χλμ από το χωριό της Βολισσού.
Είναι ένα ωραίο χωριό χτισμένο αμφιθεατρικά, μέσα στο δάσος, στους πρόποδες της ανατολικής πλευράς του όρους Αμανή.
Χαρακτηριστικό του είναι τα πολλά τρεχούμενα νερά.
Το χωριό πήρε την ονομασία του από την θεά Αφροδίτη. Η πιο επικρατέστερη από τις προφορικές παραδόσεις που σώζονται, κάνει λόγο για έναν Ναό της Αφροδίτης ο οποίος υπάρχει θαμμένος κάτω από το λεγόμενο Δωμάτιο του δασκάλου, ακριβώς κάτω από την εκκλησία του Αγίου Μάμαντος.
Στα Αφροδίσια μπορεί κανείς να επισκεφτεί την εκκλησία του Αγίου Μάμα που βρίσκεται στην είσοδο του χωριού, όπου αξίζει να δει το τέμπλο, το οποίο είναι από τα παλαιότερα τέμπλα που υπάρχουν στο νησί. Έχει υποστεί πολλές καταστροφές και η τελευταία του επισκευή έγινε το 1817. Επίσης στα Αφροδίσια μπορεί να δει κανείς την παλιά πηγή, το παλιό σχολείο και το μνημείο Πεσόντων.
Το πανηγύρι του χωριού είναι στις 2 Σεπτεμβρίου, όπου γιορτάζει ο προστάτης του χωριού Άγιος Μάμμας. Πέρα από το πανηγύρι, μια άλλη σημαντική ημερομηνία είναι η 14η Σεπτεμβρίου, όπου η εκκλησία γιορτάζει την Ύψωση του Τίμιου Σταυρού. Την ημέρα εκείνη, στο εξωκλήσι του Τιμίου Σταυρού, διοργανώνεται πανηγύρι το οποίο περιλαμβάνει Θεία Λειτουργία και γεύμα.
ΤΟ ΦΕΤΙΝΟ ΠΑΝΗΓΥΡΙ ΣΤΑ ΑΦΡΟΔΙΣΙΑ
Διήμερο πανηγύρι στα Αφροδισια στις 2 και 3 Σεπτεμβριου με την ορχηστρα Στρουμπακη-Λιγνου!
τηλεφωνα κρατησεων - 6972874561 & 6944182992...
ΙΔΡΥΘΗΚΕ ΤΟ "ΜΕΣΤΟΥΣΙΚΟ ΣΠΙΤΙ"
Εγκαινιάστηκε, παρουσία του Δημάρχου Χίου Πολύδωρου Λαμπρινούδη, του αντιδημάρχου Μαστιχοχωρίων Ηλία Κλεισσά και του προέδρου Τ.Σ. Κων∕νου Σχολιάδη, το «Μεστούσικο Σπίτι», το οποίο στεγάζει και εκθέτει είδη και αντικείμενα της καθημερινής ζωής των κατοίκων των Μεστών παλαιότερων γενεών.
Το Μεστούσικο σπίτι δημιουργήθηκε με τη φροντίδα του συλλόγου Μεστούσων και την αγάπη των κατοίκων, που προσέφεραν αντικείμενα γονέων και παππούδων τους, τα οποία δείχνουν σε κάθε επισκέπτη του χωριού τους, την ιστορία, τις ασχολίες και την καθημερινότητα των προγόνων τους.
Για κάθε ενδιαφερόμενο που θέλει να επισκεφτεί το χώρο, το τηλέφωνο επικοινωνίας είναι το 22710 76345.
ΧΑΜΑΜ ΣΤΟ ΚΑΣΤΡΟ ΤΗΣ ΧΙΟΥ
το κτιριο του ΦΟΒ στο Βρονταδο
ΤΟ ΧΙΑΚΟ ΠΡΟΒΑΤΟ - ΣΠΑΝΙΑ ΦΥΛΗ
Η ΣΠΑΝΙΑ ΦΥΛΗ ΤΟΥ ΧΙΩΤΙΚΟΥ ΠΡΟΒΑΤΟΥ –ΜΕΛΕΤΗ ΤΗΣ ΕΥΑΓΓΕΛΙΑΣ ΚΩΝΣΤΑΝΤΙΝΙΔΗ
ΕΠΙΜΕΛΕΙΑ:ΜΑΡΙΑ ΧΡΟΝΟΠΟΥΛΟΥ
Περίληψη μελέτης που εκπόνησε η γεωπόνος –πτυχιούχος του Γεωπονικού Πανεπιστημίου Ευαγγελία Κωνσταντινίδη , για το Χιακό πρόβατο
«Η ΣΠΑΝΙΑ ΦΥΛΗ ΤΟΥ ΧΙΩΤΙΚΟΥ ΠΡΟΒΑΤΟΥ»
Η σπάνια φυλή του Χιώτικου προβάτου είναι η πιο γνωστή από οποιαδήποτε άλλη φυλή . Στην ηπειρωτική χώρα, ο κύριος όγκος εκτροφής του Χιώτικου πρόβατου είναι η Κεντρική Μακεδονία και ιδιαίτερα οι νομοί Χαλκιδικής, Θεσσαλονίκης , Ημαθίας και Πέλλας. Μικρός αριθμός ποιμνίων αυτήςτης φυλής, εκτρέφεται και σε άλλες περιοχές της χώρας , όπως π.χ. στη Μαγνησία, Αργολίδα, Θάσο και Δράμα . Ο συνολικός αριθμός των αμιγώς εκτρεφομένων προβάτων της φυλής. εκτιμάται περί τα 6.500. Ωστόσο σε ολόκληρη τη χώρα , εκτρέφονται και ποίμνια με μεγάλο ποσοστό γονιδίων της φυλής.
Αξίζει να σημειωθεί ,ότι έχουν δημιουργηθεί εξαιρετικές μονάδες εκτροφής και αναπαραγωγής της σπάνιας φυλής Χιώτικου πρόβατου , όπως για παράδειγμα η πρότυπη κτηνοτροφική μονάδα στην περιοχή Βαγίων Βοιωτίας «Αμνός Pedigree». Επίσης στον οικισμό Πλατεία, του Δήμου Απολλωνίας στη Θεσσαλονίκη , λειτουργεί τυροκομική και κτηνοτροφική μονάδα «ΤΥΡΟΚΟΜΙΚΑ ΠΑΝΑΓΙΩΤΙΔΗ» , που παράγει εκτός των άλλων, βιολογικά γιαούρτια και τυριά , από πρόβατα της σπάνιας φυλής Χίου που είναι ανθεκτικά στις μεταδοτικές ασθένειες και έχουν υψηλές αποδόσεις. Στο σημείο αυτό , πρέπει να αναφερθεί και ο Αγροτικός Συνεταιρισμός προβατοτρόφων φυλής Χίου «ΜΑΚΕΔΟΝΙΑ» , με έδρα την Ιωνία Θεσσαλονίκης, που ιδρύθηκε το 1996 με σκοπό την ανάπτυξη δραστηριοτήτων που καλύπτουν ολόκληρο το φάσμα της γενετικής βελτίωσης και την προώθηση των προβάτων φυλής Χίου στο εσωτερικό και στο εξωτερικό. Σήμερα εκτρέφονται περίπου 16.000 καθαρόαιμα πρόβατα της φυλής, σε εκτροφές του Α.Σ. «ΜΑΚΕΔΟΝΙΑ», που έχει αναγνωριστεί ως επίσημος φορέας αναπαραγωγής φυλής Χίου , ο οποίος θα καταρτίζει και θα τηρεί το γενεολογικό Βιβλίο των προβάτων της φυλής Χίου και θα καταρτίζει και θα εφαρμόζει πρόγραμμα Γενετικής Βελτίωσης στα πρόβατα της φυλής Χίου, σε όλες τις περιοχές της χώρας . Αντίστοιχες πρωτοβουλίες πρέπει να παρθούν και στο νησί της Χίου, από το οποίο κατάγεται η ομώνυμη φυλή.
Οι προοπτικές για την Ελληνική αιγοπροβατοτροφία είναι ενθαρρυντικές, με την προϋπόθεση καθετοποιημένων και σύγχρονων μονάδων (καλλιέργεια και επεξεργασία ζωοτροφών, παραγωγής γάλακτος και παραγωγής γαλακτοκομικών προϊόντων). Για την δημιουργία τέτοιων σύγχρονων μονάδων εκτροφής και αναπαραγωγής , υπάρχει δυνατότητα ένταξης σε προγράμματα επιδοτήσεων της Ευρωπαϊκής Ένωσης, που ενισχύουν σχέδια βελτίωσης της ζωικής παραγωγής ,καθώς και την ανέγερση σταβλικών εγκαταστάσεων , γεγονός που αποτελεί μεγάλο κίνητρο για την ενασχόληση με τον συγκεκριμένο κλάδο. Μια επιχείρηση αναγνώρισης και κατοχύρωσης της Ονομασίας Προέλευσης, θα μπορούσε να έχει εξαιρετικά αποτελέσματα, τόσο για το κρέας όσο και για τα προϊόντα γάλακτος. Ειδικότερα θα μπορούσε να υποθέσει κάποιος και την τουριστική αξιοποίηση των προϊόντων αυτών (π.χ. μέλι με γιαούρτι από χιώτικο πρόβατο, συσκευασίες πρόβειου γάλακτος και γιαουρτιού με αυτή την ένδειξη κ.α.) ή ακόμη ,την αξιοποίησή του σε αγροτουριστικές μονάδες. Για την ανάκαμψη του κλάδου απαιτείται η άμεση ενίσχυση της πολιτείας και του Υπουργείου Αγροτικής Ανάπτυξης και Τροφίμων στους αιγοπροβατοτρόφους, τόσο από πλευράς επιδοτήσεων και οικονομικών ενισχύσεων, όσο και από πλευράς ισχυροποίησης της αγοράς.
Τα παραγωγικά ζώα αποτελούν φυσικό πόρο από τον οποίο ο άνθρωπος αντλεί οφέλη εδώ και πολλές χιλιετίες
ΑΓΡΕΛΩΠΟΣ ΛΑΓΚΑΔΑ
O ΑΓΙΟΣ ΦΑΝΟΥΡΙΟΣ
ΧΟΡΩΔΙΑ ΧΙΟΥ : ΝΕΕΣ ΕΓΓΡΑΦΕΣ ΑΠΟ ΣΕΠΤΕΜΒΡΙΟ
Η Χορωδία Χίου ανακοινώνει ότι η νέα χορωδιακή χρονιά αρχίζει από τις 8 Σεπτεμβρίου. Οι πρόβες της χορωδίας διεξάγονται κάθε Πέμπτη από τις 8.00 μ.μ. έως τις 10.00 μ.μ. στα γραφεία της χορωδίας στην οδού Βενιζέλου 73.
Για εγγραφές νέων μελών και περισσότερες πληροφορίες επικοινωνήστε με τα τηλέφωνα 6945210060 (Ευάγγελος Μανάρας), 6972250813 (Κώστας Χαλιορής) και 6944701416 (Γιώργος Ράγκος)
ΝΑΓΟΣ- ΚΑΡΔΑΜΥΛΑ
Αναρτήθηκε από ΗΛΙΑΣ ΦΥΛΛΑΣ στις Δευτέρα, Αυγούστου 22, 2011
ΑΓΙΑ ΜΑΡΚΕΛΛΑ- ΧΙΟΣ
Ο ΑΦΑΝΗΣ ΝΑΥΤΗΣ ΣΤΗΝ ΠΑΡΑΛΙΑ ΤΟΥ ΒΡΟΝΤΑΔΟΥ
ΣΥΛΛΟΓΗ ΑΠΟ ΜΙΚΡΟΓΡΑΦΙΕΣ- ΑΝΤΙΓΡΑΦΑ ΑΡΧΑΙΩΝ ΤΡΙΗΡΩΝ , ΑΝΑΖΗΤΑ ΧΩΡΟ ΣΤΕΓΑΣΗΣ ΣΤΗ ΧΙΟ
γράφει η ΜΑΡΙΑ ΧΡΟΝΟΠΟΥΛΟΥ---
Μία σπάνια συλλογή, δημιουργημένη από χιώτικα χέρια, περιμένει την τοποθέτησή της σε χώρο όπου θα αναδειχθεί, προβάλλοντας την Χίο και την ναυτική της ιστορία. Πρόκειται για 18 αντίγραφα αρχαίων τριηρών, δουλεμένα ένα -ένα στο χέρι από τον κ. Γιώργο Μορόμαλο , ο οποίος κατανάλωσε ατέλειωτες εργατοώρες για να τις δημιουργήσει. Η πρωτοτυπία δεν έγκειται μόνο στην αρτιότητα της κατασκευής που ο καλλιτέχνης θέλησε να προσδώσει ακολουθώντας πιστά τις ιστορικές λεπτομέρειες , αλλά και στην σπανιότητά της, γιατί αντίγραφα τριηρών υπάρχουν μόνο ένα- δύο σε ναυτικά μουσεία.
Το γεγονός ότι ο καλλιτέχνης κ. Μορόμαλος, θέλησε να ασχοληθεί μ’ αυτή τη δύσκολη και επίπονη εργασία που απαιτεί πέρα από την τεχνική και θεωρητικές ιστορικές γνώσεις, ανεβάζει ακόμα περισσότερο την αξία των έργων του.
Είναι γνωστό από τα βιβλία της ιστορίας ότι « Η Tριήρης ήταν ταχύτατο αρχαίο κωπήλατο πολεμικό πλοίο, του οποίου ο τύπος εξελίχθηκε στον αρχαίο Ελλαδικό χώρο (αρχικά στην Κόρινθο, σύμφωνα με την παράδοση) από την διήρη, που ήδη κυριαρχούσε στις Ελληνικές αποικίες της Μ. Ασίας, στην Κύπρο και τη Φοινίκη.
Από βιβλία της Ιστορίας πληροφορούμεθα ότι : «τριήρης μπορούσε να κινηθεί με τα ιστία της, την κωπηλασία ή και με συνδυασμό των παραπάνω, όταν υπήρχε λόγος.
Ως πολεμικό πλοίο ήταν κατασκευασμένη να έχει ως κύριο μέσον πρόωσης τα κουπιά (οι κώπες) και βοηθητικά τα ιστία (πανιά) που κατά κανόνα ήταν τετράγωνα ή περισσότερο τραπεζοειδή, εκ των οποίων το κυριότερο φέρονταν επί κεραίας στον μεγάλο ιστό (κατάρτι) που ήταν στο μέσον του σκάφους, ενώ το μικρότερο φέρονταν σε κεκλιμένο ιστό ,πρώραθεν του κυρίου που ονομαζόταν «ακάτιος». Τα πανιά αυτά χρησιμοποιούνταν μόνο και εφόσον έπνεαν «ούριοι άνεμοι», δηλαδή από τη πρύμνη ή από το ισχίο του σκάφους. Ήταν δε τελείως ακατάλληλα για πλεύση «κατά την εγγυτάτην», κοινώς «όρτσα» ή σε πλαγιοδρομία. Υπήρχαν ακόμη δύο ειδών ιστία ,τα μεγάλα. που χρησιμοποιούνταν για μεγάλες πλεύσεις και τα μικρά που χρησιμοποιούνταν όταν ο άνεμος ήταν ισχυρός και ως βοηθητικά στις ναυμαχίες, κατά τις οποίες τα μεγάλα ήταν πάντα διπλωμένα ή είχαν αφαιρεθεί από πριν.
Ο Αριστοτέλης τη χαρακτήρισε «κωπηλατική μηχανή». Είχε 170 κουπιά, ενώ αν ήταν μονόκροτη με ίσο μήκος, θα είχε μόνο 54. Αυτό επιτυγχάνονταν με την κατάλληλη διάταξη των σειρών των κουπιών σε τρία διαφορετικά επίπεδα, αλλά σχετικά κοντινά μεταξύ τους, για να αποφευχθεί το υπερβολικό μήκος κουπιών για το ανώτατο επίπεδο.»
Σχετικά με τον ρόλο των τριηρών ανατρέχοντας πάλι σε ιστορικές πηγές, διαβάζουμε: «Οι τριήρεις ήταν πολεμικά πλοία, είχαν δηλαδή το καθήκον να μάχονται με εχθρικές ναυτικές μονάδες και να τις εξουδετερώνουν, συνήθως πολλές μαζί, οργανωμένες σε μοίρες και στόλους.
Η πιο απλή και συνηθισμένη αποστολή τους ήταν να περιπολούν κατά μήκος των ακτών της κρατικής οντότητας που αποκαλούσαν πατρίδα και να αποτρέπουν εχθρικές ενέργειες κατά των ακτών αυτών και των φίλιων εμπορικών και αλιευτικών σκαφών.
Αντίθετα, μπορούσαν να αναλάβουν το ρόλο των επιδρομικών κατά εχθρικής ακτής, καταδιώκοντας ή και καταβυθίζοντας την εχθρική εμπορική ναυτιλία και αποβιβάζοντας αγήματα επιδρομών στην ξηρά. Το μικρό βύθισμα έκανε την τριήρη ικανή να πλέει σχεδόν μέχρι την εχθρική ακτή, ευνοώντας την αποβίβαση των επιδρομικών αγημάτων.»
ΕΙΚΟΝΕΣ ΑΠΟ ΤΗΝ ΑΡΧΑΙΟΤΗΤΑ- ΠΙΣΤΗ ΑΠΕΙΚΟΝΙΣΗ ΣΤΟ ΕΡΓΟ ΤΟΥ ΚΑΛΛΙΤΕΧΝΗ ΓΙΩΡΓΟΥ ΜΟΡΟΜΑΛΟΥ
Η συλλογή αυτή , χρειάζεται ένα μέρος για να στεγαστεί και να αναδειχθεί. Ο καλλιτέχνης κ. Μορόμαλος σκοπεύει να τοποθετήσει τα πλοία του μέσα σε γυάλινες προθήκες- βιτρίνες, αλλά δεν έχει επαρκή χώρο για να στεγάσει όλη αυτή την ξεχωριστή δουλειά .Απευθύνει ανοιχτή πρόσκληση σε κάθε ενδιαφερόμενο φορέα, να του παραχωρηθεί χώρος μόνιμης έκθεσης, -δεν ζητά τίποτε άλλο- και να αποκτήσει το νησί μας ένα επιπλέον πολιτισμικό στοιχείο ,το οποίο θα είναι και επισκέψιμο
ΠΑΝΗΓΥΡΙΖΕΙ ΤΗΝ ΤΡΙΤΗ 23 ΑΥΓΟΥΣΤΟΥ Η ΝΕΑ ΜΟΝΗ
Πανηγυρίζει την Τρίτη, 23/8, ημέρα απόδοσης κοιμήσεως της Θεοτόκου, η ιστορική Ιερά Νέα Μονή. Τη ∆ευτέρα, στις 7.00 µ.µ. θα τελεστεί Μέγας Εσπερινός και την Τρίτη το πρωί Αρχιερατική Θεία Λειτουργία, χοροστατούντος του Σεβασμιοτάτου Μητροπολίτου Μηθύµνης κ. Χρυσοστόμου τοποτηρητού της Ιεράς Μητροπόλεως Χίου. Στο τέλος της Θείας Λειτουργίας θα ψαλούν τα «Εγκώµια» και θα προσφερθεί στους προσκυνητές το παραδοσιακό ρεβυθοπίλαφο
ΤΟ ΚΑΜΠΑΝΑΡΙΟ Τ' ΑΗ ΓΙΩΡΓΗ ΣΤΑ ΚΑΡΔΑΜΥΛΑ
ΠΡΙΝ ΛΙΓΕΣ ΜΕΡΕΣ πήγα στα Καρδάμυλα για δουλειά και πετάχτηκα με τη φωτογραφική μηχανή μέχρι τον Άγιο Γιώργη στον Αμπελοκόπη να δω το καμπαναριό γιατί στενός μου φίλος με πληροφόρησε πως βρίσκεται στα πρόθυρα της κατάρρευσης.
Πράγματι το υπέροχο αυτό μνημείο αρχιτεκτόνημα που είναι και σήμα κατατεθέν για τα Άνω Καρδάμυλα είναι σε θλιβερή και επικίνδυνη κατάσταση.
ΜΕΣΤΑ :ΛΙΜΕΝΑΣ
Αναρτήθηκε από ΗΛΙΑΣ ΦΥΛΛΑΣ στις Κυριακή, Αυγούστου 21, 2011
ΜΕΣΤΑ ΠΑΡΑΛΙΑ ΑΥΛΩΝΙΑ
ΜΕΣΤΑ ΠΑΡΑΛΙΑ ΑΠΟΘΗΚΑ
ΜΙΑ ΠΑΡΑΛΙΑ ΤΩΝ ΜΕΣΤΩΝ : ΣΑΛΑΓΩΝΑΣ
ΜΙΑ ΠΑΡΑΛΙΑ ΤΩΝ ΜΕΣΤΩΝ -ΚΑΡΙΝΤΑ
ΝΕΡΟΜΥΛΟΙ ΛΑΓΚΑΔΑΣ
Αναρτήθηκε από ΗΛΙΑΣ ΦΥΛΛΑΣ στις Σάββατο, Αυγούστου 20, 2011
ΤΟ ΛΩΒΟΚΟΜΕΙΟ ΧΙΟΥ
Eνα μνημείο του 14ου αιώνα που σβήνει παραδομένο στην εγκατάλειψη είναι το λωβοκομείο της Χίου. Η Σπιναλόγκα του Βορείου Αιγαίου, άγνωστη στο ευρύ κοινό, σπουδαίος πολιτιστικός θησαυρός και υπόμνημα μακράς ιστορίας, εκπέμπει σήμα κινδύνου εδώ και χρόνια.
Το αρχιτεκτονικό στολίδι που φιλοξένησε το μακροβιότερο υγειονομικό ίδρυμα στον ελλαδικό χώρο και πρόσφερε ανακούφιση σε χιλιάδες ασθενείς καταρρέει αφημένο εδώ και χρόνια στη μοίρα του.
Προσωπικά αντικείμενα των αρρώστων, είδη εξοπλισμού, αρχεία και ιατρικά είδη σαπίζουν εντός των κτιρίων ή γίνονται λεία στα χέρια επιτηδείων.
Το παλιό λωβοκομείο ρημάζει στην αδιαφορία
Για περισσότερους από έξι αιώνες το λωβοκομείο άνοιγε την αγκαλιά του σε χανσενικούς και η λειτουργία του διεκόπη μόνο μεταξύ των ετών 1822 και 1835, όταν το νησί ερήμωσε λόγω της Μεγάλης Σφαγής.
Σχεδόν πενήντα χρόνια αργότερα, το 1881, καταστράφηκε από τον μεγάλο σεισμό που έπληξε τη Χίο, ενώ στην αυγή του 20ού αιώνα και με τη συνδρομή της Λονδινείου Επιτροπής και ευπόρων Χίων που ζούσαν στη βρετανική πρωτεύουσα και το Παρίσι, κατασκευάστηκαν εκ θεμελίου οι υπερσύγχρονες για την εποχή εγκαταστάσεις που στέγασαν για νοσηλεία 250 ασθενείς.
Πρόκειται για 16 περίπτερα, τα δεκατέσσερα εκ των οποίων αποτελούνται από δύο δωμάτια και τα δύο εξ αυτών από ένα. Κάθε δύο περίπτερα μοιράζονταν κοινόχρηστους χώρους εξυπηρέτησης όπως κουζίνα και τουαλέτα.
Το ίδρυμα συνιστούσε πρωτοπορία τόσο από άποψη υλικών ανέσεων και τεχνολογικού εξοπλισμού όσο και από άποψη επιπέδου της ιατρικής έρευνας που διεξαγόταν στις εγκαταστάσεις του. «Ενδεικτικά αναφέρουμε ότι διέθετε μαρμάρινους λουτήρες, με ζεστό νερό, ξεχωριστούς για άνδρες και γυναίκες ασθενείς και σύστημα θέρμανσης, κάτι πρωτοποριακό για την εποχή.
Τα οικήματα είχαν αλεξικέραυνο, έγινε ειδική κατασκευή για την προμήθεια άφθονου νερού και αποχετευτικού δικτύου, ενώ κάποια από τα υλικά που χρησιμοποιήθηκαν για τον εξοπλισμό είχαν εισαχθεί από την Αγγλία.
Επίσης, οι ασθενείς συμμετείχαν ως βάση δεδομένων σε επιστημονικές εργασίες που πραγματοποιούνταν από το 1880 και μετά» λέει ο ιατρός ρευματολόγος κ. Ανδρέας Μιχαηλίδης, διδάκτορας Ιστορίας της Ιατρικής, ο οποίος έχει εκπονήσει διδακτορική διατριβή με θέμα «Προνοιακά και νοσηλευτικά Ιδρύματα στη Χίο των αρχών του 20ού αιώνα».
Διασώζονται
«Τα οικήματα που διασώζονται έχουν χτιστεί το 1909», εξηγεί ο κ. Μιχαηλίδης. «Βρίσκονται σε σχετικά καλή κατάσταση με τις εξωτερικές όψεις να διασώζονται ανέπαφες. Δεν έχουν, όμως, δεχτεί οποιαδήποτε συντήρηση από το 1959, οπότε το λωβοκομείο έπαψε να λειτουργεί και οι εναπομείναντες ασθενείς -8 στον αριθμό- μεταφέρθηκαν στο θεραπευτήριο Λοιμωδών Νόσων στην Αγία Βαρβάρα. Ως εκ τούτου το κτίριο, ένα πανέμορφο νεοκλασικό σπάνιας αρχιτεκτονικής, έχει αρχίσει να αντιμετωπίζει προβλήματα».
Στις εγκαταστάσεις περιλαμβάνονται επίσης ο ναός του Αγίου Λαζάρου, ο οποίος έχει ανακαινιστεί από τον σύλλογο που συστήθηκε για την προστασία του και η εκκλησία της Αγίας Υπακοής, η οποία έχει γκρεμιστεί από τον Εγκέλαδο του 1881.
«Σημαντικό είναι να αναφερθεί ότι εντός των εγκαταστάσεων υπάρχουν ακόμη κλίνες, είδη ιματισμού, αρχεία, ιατρικά εργαλεία και μηχανήματα, ενώ στο ιατρείο υπάρχουν ακόμη φιαλίδια με τα φάρμακα που χρησιμοποιούσαν οι γιατροί», συνεχίζει ο κ. Μιχαηλίδης. «Ομως όλα αυτά λεηλατούνται καθημερινά».
Να μετατραπεί σε μουσείο
Η πλούσια κληρονομιά που έχει αφήσει η λειτουργία του Λωβοκομείου τόσο σε υλικά αγαθά όσο και σε ιστορική μνήμη ωθούν τους πολίτες της Χίου και τους τοπικούς φορείς, οι οποίοι έχουν συγκροτήσει σχετική επιτροπή, να ζητούν τη μετατροπή του χώρου σε μουσείο με την απαραίτητη φροντίδα.
Ο κ. Μιχαηλίδης προσθέτει πως «αυτό θα είχε ιδιαίτερη αξία, καθώς το λωβοκομείο δεν ήταν μια αποθήκη ψυχών όπως η Σπιναλόγκα, αλλά ένας χώρος νοσηλείας ασθενών. Ηταν ίδρυμα περίθαλψης, με ιατρείο και γιατρούς που πληρώνονταν από την Κοινότητα Χίων, ένας χώρος όπου εφαρμόστηκαν θεραπείες και γράφτηκε ιστορία»...
Το χρονικό: Χτίστηκε το 1378 από τους Γενοβέζους
Εργασίες που δεν έγιναν ποτέ
Αρκετά περιπεπλεγμένο είναι το ιδιοκτησιακό καθεστώς του λωβοκομείου, το οποίο αποτελεί ίδρυμα ιδιωτικού δικαίου. Τα οικήματα και η ακίνητη περιουσία του ανήκουν στον Οίκο Αγάπης, στο Διοικητικό Συμβούλιο του οποίου πρόεδρος είναι ο εκάστοτε δεσπότης Χίου. Πριν από λίγα χρόνια ο Οίκος Αγάπης υπέγραψε προγραμματική σύμβαση με τον Δήμο Χίου, για να πραγματοποιηθούν ορισμένες εργασίες οι οποίες δεν ξεκίνησαν ποτέ. Ο νεοεκλεγείς δήμαρχος Χίου κ. Πολύδωρος Λαμπρινούδης με δήλωσή του στο «Εθνος» σημείωσε τα εξής: «Ο χώρος είναι γεμάτος σκουπίδια, ενώ γίνονται συνεχώς κλοπές ακόμη και από πέτρες ή μάρμαρα. Επειδή τα κτίρια αυτά βρίσκονται σε καλό σημείο, θα μπορούσαν να αξιοποιηθούν για φοιτητική εστία ή λέσχη του Πανεπιστημίου, σε περίπτωση που περισσέψουν κάποια κονδύλια από αυτά που είχε υποσχεθεί η Περιφέρεια στην προηγούμενη Δημοτική Αρχή για επεμβάσεις σε άλλες περιοχές της Χίου».
ΜΥΡΣΙΝΙΔΙ ΠΑΡΑΛΙΑ
ΣΠΑΡΤΑ ΚΑΙ ΧΕΡΙΣΙΑ ΜΑΚΑΡΟΝΙΑ
Το σπαρτο είναι ενα φυτο που είναι διαδεδομένο στη Βόρεια Χίο και το χρησιμοποιούν για να φτιάξουν χερίσια μακαρόνια
Μακαρονια Χερισια
(Απο το βιβλιαρακι Χιωτικες Παραδοσιακες Συνταγες που κυκλοφορησε το 1998 το Γυμνασιο--Λυκειο Καλλιμασσιας)
1/2 κουταλια της σουπας αλατι
κλαδακια σπαρτου
Σε μια λεκανη βαζουμε το αλευρι, το λαδι και το αλατι.
Ριχνουμε χλιαρο νερο (οσο σηκωσει) και ζυμωνουμε μεχρι να γινει η ζυμη σφιχτη.
Παιρνουμε ενα κλωναρι μακρυ σπαρτου και κοβουμε βωλαρακια ζυμη.
Τα τριβουμε γυρω στο σπαρτο στο τραπεζι, και μετα βγαζουμε το σπαρτο και στο μακαρονι μενει η τρυπα.
Τα απλωνουμε σε τριχιες η κοσκινα για να στεγνωσουν και την αλλη μερα ειναι ετοιμα.
Για να τα μαγειρεψουμε τα ριχνουμε σε βραστο αλατισμενο νερο.
Τα σερβιρουμε με σκετη σαλτσα ντοματα και τριμενο ξερομυζηθρο
Η ΠΑΝΑΓΙΑ Η ΜΥΡΤΙΔΙΩΤΙΣΣΑ ΣΤΟ ΜΥΡΣΙΝΙΔΙ ΤΗΣ ΧΙΟΥ
Δέσποινας Ψώρρα-Λούρου
Βγαίνοντας από τον οικισμό του Βροντάδου και προχωρώντας προς την Λαγκάδα καθώς ατενίζουμε τις όμορφες ακτές, ξεπροβάλλει σαν να υπήρχε από πάντα εκεί πάνω στα βράχια, το Μοναστήρι της Μυρτιδιώτισσας. Την ιερά μονή Μυρσινιδίου την ίδρυσε ο ιερομόναχος Χριστόφορος Σερέμελης βάζοντας εκεί την εικόνα που είχε βρει κοντά στη θάλασσα. Τον Ιούλιο του 1887 έκτισε αρχικά πάνω στο βράχο έναν ευκτήριο οίκο. Επειδή όμως προσέρχονταν αρκετοί μοναχοί για να μείνουν εκεί συνέχισε να κτίζει κελιά και τελικά ο ευκτήριος οίκος διαμορφώθηκε σε μονή. Το1897 άρχισε η οικοδόμηση του Ναού η οποία τελείωσε σε τρία χρόνια. Ο μοναχός Χριστόφορος συνάντησε αρκετές δυσκολίες από τις τουρκικές αρχές, παρόλα αυτά όμως συνέχισε και διεκπαιρέωσε το έργο του. Ο Ναός της Παναγίας της Μυρτιδιώτισσας ολοκληρώθηκε και τα εγκαίνια τελέστηκαν στις 4 Ιουλίου του 1900 από τον τότε Μητροπολίτη Χίου Κωνσταντίνο Δεληγιάννη. Ο Χριστόφορος εν τω μεταξύ χειροτονήθηκε Αρχιμανδρίτης και έγινε Ηγούμενος της Μονής συνεχίζοντας το έργο του. Ίδρυσε βιβλιοθήκη στη Μονή που περιελάμβανε αξιόλογα έγγραφα καθώς και βιβλία. Επίσης φρόντισε να κτιστεί ο Ναός του Αγίου Χριστόφορου στον περίβολο της Μονής. Το μοναστήρι ήταν μια ανοιχτή αγκαλιά για τους ταλαιπωρημένους από τους Τούρκους αλλά και από το σεισμό του1881 ανθρώπους. Το 1898 με κτητορική πράξη που έγινε στη Μητρόπολη Χίου, παραχωρήθηκαν στη μονή, ο Ναός των Αγίων Αναργύρων Λαγκάδας ως μετόχι και ο Ναός του Αγίου Μακαρίου στο Βροντάδο. Μετά το θάνατο του ηγουμένου Χριστόφορου Σερέμελη το 1921 τον διαδέχτηκε ο Αμβρόσιος Μίχαλος που βρισκόταν από μικρή ηλικία κοντά του. Ο ηγούμενος Αμβρόσιος συνέχισε με ζήλο το έργο του προκατόχου του, αγόρασε μάλιστα από την κοινότητα του Βροντάδου την γύρω περιοχή, με σκοπό να καλλιεργήσει τη γη για να μπορούν να διαβιώνουν οι μοναχοί αλλά και να έχει κάποια έσοδα η μονή. Επίσης αναβάθμισε την βιβλιοθήκη συγκεντρώνοντας καθετί που αφορούσε τη Χίο. Σημαντικό ρόλο έπαιξε επίσης κατά τη διάρκεια της γερμανικής κατοχής και με το φιλανθρωπικό του έργο και με τη βοήθεια του στην Εθνική Αντίσταση. Στο Μερσινίδι βρήκαν παρηγοριά πολλές εξαθλιωμένες από τον πόλεμο και την κατοχή, οικογένειες. Ο ηγούμενος Αμβρόσιος βοήθησε πολύ κόσμο να περάσει στα παράλια της Μικράς Ασίας αλλά και πολλούς συμμάχους στρατιώτες και αξιωματικούς για να μπορέσουν να φτάσουν στη βάση τους και να ενωθούν με το συμμαχικό στρατό. Πέθανε το1948 αφήνοντας ένα πραγματικά μεγάλο έργο πίσω του. Έτσι τον διαδέχτηκε ο ιερομόναχος και μετέπειτα Αρχιμανδρίτης Χριστόφορος Γεραζούνης, ο οποίος συνέχισε επάξια το έργο των προκατόχων του. Από το 1994 που πέθανε, η μονή έχει χάσει την αίγλη της, αλλά μεγάλη προσπάθεια καταβάλλει ο μοναχός Βικέντιος για τη συντήρηση και τη συνέχιση της λειτουργίας της μονής. Κάθε χρόνο πλήθος κόσμου συγκεντρώνεται στο μοναστήρι την παραμονή και την ημέρα του πανηγυριού της Μυρτιδιώτισσας, στις 24 Σεπτεμβρίου όπου γιορτάζεται η εύρεση της εικόνας της Παναγίας μέσα στις μυρσινιές στα Κύθηρα. Κλείνουμε τη σύντομη αναδρομή μας στην ιστορία της μονής της Παναγίας της Μυρτιδιώτισσας με την παράκληση η χάρη Της να μας βοηθάει και να είναι πάντα κοντά μας.
"ΓΛΥΠΤΙΚΗ ΔΙΑΔΡΟΜΗ"
H γλύπτρια Μαίρη Παπακωνσταντίνου, απευθύνει πρόσκληση για την παρουσία του βιβλίου της "Γλυπτική διαδρομή",που θα πραγματοποιηθεί την Τετάρτη 24 Αυγούστου 2011 και ώρα 20.00 μ.μ., στο Αίθριο Αμφιθέατρο του Ιδρύματος "Μαρία Τσάκου"
TA ΕΓΚΑΙΝΙΑ ΤΟΥ ΠΟΛΥΔΥΝΑΜΟΥ ΙΑΤΡΕΙΟΥ ΣΤΑ ΚΑΡΔΑΜΥΛΑ
Τη Πέμπτη 18 Αυγούστου 2011, οργανώθηκαν με επιτυχία από το Δήμο Χίου, τη Δ.Ε. Καρδαμύλων και τους κ.κ. Στυλιανό και Ελένη Χαλκιά, τα εγκαίνια του Πολυδύναμου Ιατρείου Καρδαμύλων.
Πρόκειται για ένα σύγχρονο κτίριο, άριστα εξοπλισμένο και διαμορφωμένο, εναρμονισμένο απόλυτα για να καλύπτει τις υγειονομικές ανάγκες των Καρδαμύλων και της Β.Α. Χίου, αφιέρωμα των κτητόρων και δωρητών κ.κ. Στυλιανού και Ελένης Χαλκιά, στη μνήμη των γονέων τους, Κωνσταντίνου και Ιωάννας Χαλκιά.
Τον αγιασμό τέλεσε ο Σεβασμιότατος Μητροπολίτης Μηθύμνης κ.κ. Χρυσόστομος και παρευρέθηκαν μαζί με πλήθος κόσμου, ο πρώην Υπουργός Ναυτιλίας κ. Διαμαντίδης Γιάννης, ο πρώην Γεν. Γραμματέας ΥΠΕΧΩΔΕ κ. Σαράφογλου Δημήτρης, o Αντιπεριφερειάρχης Χίου κ. Γαννιάρης Κων/νος, η Αντιπεριφερειάρχης Β.Αιγαίου κ. Λύκου Αποστολία, ο Διοικητής του Νοσοκομείου Χίου κ. Παπαϊωάννου Ελευθέριος, ο Αντιδήμαρχος Δ.Ε. Καρδαμύλων κ. Λιγνός Γεώργιος, ο Αντιδήμαρχος Δ.Ε. Ιωνίας κ. Θλιβίτου Αθηνά καθώς και ο Αντιδήμαρχος Δ.Ε. Μαστιχοχωρίων Κλεισσάς Ηλίας .
Ο Δήμαρχος Χίου κ. Πολύδωρος Λαμπρινούδης κατά τον χαιρετισμό του, αφού ευχαρίστησε για άλλη μια φορά, τους δωρητές για την ευεργεσία τους, αναφέροντας το ξεχωριστό παράδειγμα τους, τόνισε τη σημασία του Πολυδύναμου Ιατρείου Καρδαμύλων στην εξυπηρέτηση των συμπολιτών μας.
Αναφέρθηκε ακόμα στο πόσο σημαντικό είναι να παρέχεται Πρωτοβάθμια Φροντίδα Υγείας χωρίς να χρειάζεται να μεταφερθεί κάποιος δημότης στο Σκυλίτσειο Νοσοκομείο Χίου.
Ευχαρίστησε τους γιατρούς και το νοσηλευτικό προσωπικό του Ιατρείου για τις υπηρεσίες, που προσφέρουν και έκλεισε το χαιρετισμό του αναφέροντας ότι ο τομέας υγείας αποτελεί και θα αποτελεί πάντα υψηλή προτεραιότητα για τη Δημοτική Αρχή Χίου.
Αναρτήθηκε από ΗΛΙΑΣ ΦΥΛΛΑΣ στις Παρασκευή, Αυγούστου 19, 2011
O ΠΑΝΤΕΛΗΣ ΛΥΚΟΣ ΣΤΗΝ ΗΩ ΤΗΣ ΔΑΣΚΑΛΟΠΕΤΡΑΣ
Μουσικά ραντεβού τον Αύγουστο στην ΗΩ στη Δασκαλόπετρα.
Ο Παντελής Λύκος πλαισιωμένος από 6 μουσικούς παρουσιάζει μια
διαφορετική ματιά πάνω στην σύγχρονη έντεχνη και έθνικ μουσική
Διεύθ. ΔΑΣΚΑΛΟΠΕΤΡΑ Τηλ.: 22710 95696 / 6973015330 / 6932263880
ΕΓΚΑΙΝΙΑ ΤΟΥ ΠΟΛΥΔΥΝΑΜΟΥ ΙΑΤΡΕΙΟΥ ΚΑΡΔΑΜΥΛΩΝ ΧΙΟΥ
Στις 18 Αυγούστου 2011, στις 7 το απόγευμα, θα πραγματοποιηθούν στα Καρδάμυλα , τα εγκαίνια του Πολυδύναμου Ιατρείου Καρδαμύλων. Να σημειωθεί , ότι το Πολυδύναμο Ιατρείο Καρδαμύλων, αποτελεί δωρεά του Στυλιανού και της Ελένης Χαλκιά.
Αναρτήθηκε από ΗΛΙΑΣ ΦΥΛΛΑΣ στις Δευτέρα, Αυγούστου 15, 2011
ΚΑΤΕΠΕΙΓΟΥΣΑ ΣΥΓΚΛΗΣΗ ΤΟΥ ΔΗΜΟΤΙΚΟΥ ΣΥΜΒΟΥΛΙΟΥ ΧΙΟ...
ΣΥΝΑΝΤΗΣΗ ΕΚΠΡΟΣΩΠΩΝ ΕΘΕΛΟΝΤΙΚΗΣ ΟΜΑΔΑΣ ΔΡΑΣΗΣ ΓΙ...
ΣΥΛΛΟΓΗ ΑΠΟ ΜΙΚΡΟΓΡΑΦΙΕΣ- ΑΝΤΙΓΡΑΦΑ ΑΡΧΑΙΩΝ ΤΡΙΗΡΩ...